Alekss Remiro
Alehandro "Alekss" Remiro Gargaljo (spāņu: Alejandro "Álex" Remiro Gargallo, dzimis 1995. gada 24. martā) ir spāņu futbolists, kurš spēlē vārtsarga pozīcijā un pārstāv Spānijas futbola izlasi. Kopš 2019. gada Remiro spēlē Spānijas La Liga komandā Real Sociedad. Iepriekš spēlējis Spānijas komandās Basconia, Athletic Bilbao, Levante un Huesca. Spānijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.